Усеўкраінскі рэферэндум (1991)

**Усеўкраінскі рэферэндум (1991)** — рэферэндум ва Украіне, які адбыўся 1 снежня 1991 года ў адзін дзень з першымі выбарамі прэзідэнта Украіны.

Рэферэндум быў абвешчаны 24 жніўня 1991 года разам з *Актам абвяшчэння незалежнасці Украіны* і зацверджаны 11 кастрычніка таго ж года пастановай Вярхоўнай рады Украіны. На рэферэндум было вынесена адно пытанне — «Ці пацвярджаеце Вы Акт абвяшчэння Незалежнасці Украіны?». У бюлетэні для галасавання быў выкладзены такі тэкст (на ўкраінскай мове):thumb|злева|Бюлетэнь для галасавання

АКТ АБВЯШЧЭННЯ НЕЗАЛЕЖНАСЦІ УКРАІНЫ

Зыходзячы са смяротнай небяспекі, навіслай над Украінай у сувязі з дзяржаўным пераваротам у СССР 19 жніўня 1991 года,
— працягваючы тысячагадовую традыцыю дзяржаўнага будаўніцтва ва Украіне,
— зыходзячы з правы на самавызначэнне, прадугледжанага Статутам ААН і іншымі міжнародна-прававымі дакументамі,
— ажыццяўляючы Дэкларацыю аб дзяржаўным суверэнітэце Украіны,
Вярхоўны Савет Украінскай Савецкай Сацыялістычнай Рэспублікі ўрачыста **абвяшчае незалежнасць Украіны** і стварэнне самастойнай украінскай дзяржавы — **УКРАІНЫ**. Тэрыторыя Украіны з'яўляецца непадзельнай і недатыкальнай. З гэтага часу на тэрыторыі Украіны маюць сілу выключна Канстытуцыя і законы Украіны. Гэты акт набывае сілу з моманту яго ўхвалення.

ВЯРХОЎНАЯ РАДА УКРАІНЫ
24 жніўня 1991

**«Ці пацвярджаеце Вы Акт абвяшчэння незалежнасці Украіны?»**

Напярэдадні галасаванні Прэзідыум Вярхоўнага савета Украіны выступіў са зваротам да народа, у якім былі такія словы:

Сёння не падтрымаць незалежнасць азначае толькі адно — падтрымаць залежнасць. Але тады ўзнікае пытанне: залежнасць ад каго? Дзе тая краіна, ад якой мы горача жадаем быць залежнымі і, такім чынам, працаваць на яе? Наколькі вядома, ніводная з краін-суседзяў і ніводная з краін свету не прэтэндуе на тое, каб абвясціць Украіну залежнай ад сябе. Гэта было б недарэчна.

Такім чынам, незалежнасць. Альтэрнатывы — няма.

Толькі незалежная Украіна зможа, як раўнапраўны партнёр уступаць у любую міждзяржаўную супольнасць з суседзямі, у першую чаргу з найбольш блізкай нам Расіяй.

## Вынікі 
Акт абвяшчэння Незалежнасці Украіны быў падтрыманы ва ўсіх 27 адміністрацыйных рэгіёнах Украіны: 24 вобласці, 1 аўтаномная рэспубліка, і 2 горада са спецыяльным статусам. У бюлетэнь было ўнесена пытанне: «Ці пацвярджае Вы Акт абвяшчэння незалежнасці Украіны?». У галасаванні прынялі ўдзел 84,18 % грамадзян Украіны, якія мелі права голасу (31 891 742 чалавека). 28 804 071 (90,32 %) з іх падтрымаў Акт абвяшчэння незалежнасці Украіны. Такім чынам абвяшчэнне незалежнасці Украіны было пацверджана ўсенародным галасаваннем.

## Спасылкі 
* Акт абвяшчэння незалежнасці Украіны 24 жніўня 1991
* Пастанова Вярхоўнай рады Украіны пра правядзенне Усеўкраінскага рэферэндуму ад 11 кастрычніка 1991
* Пастанова Вярхоўнай рады Украіны пра ўтрыманне бюлетэня на Усеўкраінскім рэферэндуме ад 11 кастрычніка 1991
* Відомості про результати Всеукраїнського референдуму 1 грудня 1991 року

Катэгорыя:Усеўкраінскія рэферэндумы
Катэгорыя:Рэферэндумы аб незалежнасці
Катэгорыя:1991 год ва Украіне
Катэгорыя:Выбары 1991 года
Катэгорыя:Рэферэндумы 1991 года
Катэгорыя:Распад СССР
Катэгорыя:Падзеі 1 снежня
Катэгорыя:Снежань 1991 года